Diari Oficial de la Generalitat Valenciana


Sumari del DOGV 201, del 08-11-1984 (1984/803559)

ORDRE de 24 d'octubre de 1984, de la Conselleria d'Indústria, Comerç i Turisme per la qual es regula la concessió d'ajudes a entitats públiques i privades en matèria de turisme.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   201

Data del DOGV
:   08-11-1984

Secció del DOGV
:   ALTRES DISPOSICIONS

Número del document
:   1984/803559


Data del document
:   24-10-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 24 d'octubre de 1984, de la Conselleria d'Indústria, Comerç i Turisme, per la qual es regula la concessió d'ajudes a entitats públiques i privades en matèria de turisme.  
La promoció del turisme comprén aspectes tan diversos com la realització d'activitats del seu foment, la informació de tots els temes relacionats amb el turisme o al servei del turista existeixen en la zona a la celebració de festes que posseesquen un important interés turístic. La importància d'aquesta labor comporta la necessitat de concebir ajudes econòmiques per tal de facilitar-ne no sols el finançament sinó incentivar la pròpia realització.   
En conseqüència, disposant de les dotacions pressupostàries corresponents i d'acord competències assignades per Decret 21/84 de 21 d'agost del Consell de la Generalitat Valenciana, aquesta Conselleria ha disposat:   
Article 1.r  
Es convoca concurs públic per a la concessió d'ajudes per import de 799.257 pessetes, a entitats públiques o privades que proporcionen informació de caràcter turístic o realitzen activitats que suposen una aportació al foment del turisme en la Comunitat Valenciana.   
Article 2.n  
Podran sol·licitar subvenció per la realització d'alguna de les activitats assenyalades en l'article tercer:   
a) Els Ajuntaments o serveis municipals amb personalitat jurídica independent l'objecte del qual siga la promoció del turisme.   
b) Associacions, Institucions i Organismes Privats sense ànim de lucre.   
Article 3.r  
Els projectes que s'hi presenten tindran com a finalitat alguna de les següents:   
a) Planificació i realització per les entitats assenyalades en l'article anterior, d'activitats que suposen una aportació al foment i promoció del turisme.   
b) Obertura al públic, durant la temporada estival com a mínim, per les entitats assenyalades, d'oficines d?informació turística.   
c) Realització, per les esmentades entitats de festes o actes que, a judici de la Conselleria d?Indústria, Comerç i Turisme posseesquen un marcat interés turístic.   
Article 4.t   
Les instàncies dirigides al Conseller d?Indústria, Comerç i Turisme es presentaran en el termini màxim de 20 dies naturals a partir de la publicació de la present Ordre en el Diari Oficial de la Generalitat Valenciana, a través dels Serveis Oficials de Turisme o qualsevol dels mitjans establerts en l'article 66 de la Llei de Procediment Administratiu, acompanyada de la següent documentació:   
1. En cas de tractar-se d'Ajuntaments o Serveis Municipals dedicats a la promoció del turisme:   
a) Acreditació de l'òrgan de govern, o acord municipal, en el seu cos, de sol·licitar la subvenció.   
b) Memòria explicativa del projecte d'activitats pressupost detallat i sistema de finançament previst.   
2. Per les entitats assenyalades en l'apartat b) del article 2.n, memòria explicativa del projecte d'activitats, pressupost detallat i sistema de finançament previst .   
3. La Conselleria d?Indústria, Comerç i Turisme podrà recaptar del sol·licitant l'aportació de qualsevol altres dades o documents complementaris que estime necessaris.   
Article 5.é  
Una vegada finalitzat el terme de presentació de sol·licituds, a proposta de la Direcció General de Turisme, el Conseller d?Indústria, Comerç i Turisme dictarà resolució en la qual en cos de resultar positiva, hom determinarà la quantia de l'ajuda concedida.   
Article 6.é  
Els pagaments s'ordenaran amb la justificació prèvia pel beneficiari de la subvenció de la realització del projecte d'activitats de conformitat amb la sol·licitud presentada i segons indique la resolució.   
Per causa justificada, excepcionalment, i a sol·licitud del beneficiari. La Conselleria d?Indústria Comerç i Turisme podrà anticipar el pagament de les subvencions amb anterioritat a la realització del projecte aprovat prèvia presentació de les garanties suficients del fi del compliment d'aquest.   
Article 7.é  
En cas que, el beneficiari de les ajudes incomplís el destí de la subvenció o qualsevol de les normes aplicables, hom declararà l'obligació de reintegrar a la Tresoreria General de la Generalitat Valenciana les quantitats percebudes, sense perjudici de les altres accions que s'hi escaiguen.   
Les referides quantitats tindràn la consideració d'ingressos públics a tots els efectes.   
DISPOSICIONS FINALS  
Primera  
Queda facultat el Director General de Turisme, per dictar les disposicions necessàries per al desenvolupament i aplicació del que estableix la present Ordre.   
Segona  
La present Ordre entrarà en vigor el dia de la publicació en el Diari Oficial de la Generalitat Valenciana.   
València, 24 d'octubre de 1984.   
El Conseller d?Indústria, Comerç i Turisme,  
SEGUNDO BRU I PARRA